كما كان متوقعا، أصدر فهمي بوزيان الوكيل العام للملك لدى محكمة الاستئناف بمدينة فاس، مساء يوم الأربعاء، قرارا كيقضي بالمتابعة ديال أستاذ جامعي بكلية الحقوق والعلوم والاقتصادية بجامعة ظهر المهراز، فحالة اعتقال احتياطي، في انتظار إخضاعه فالمستقبل القريب لجلسات ديال الاستنطاق التفصيلي. وجاء اعتقال هاد الأستاذ الجامعي اللّي كان هو المنسق ديال “ماستر المنازعات العمومية” اللّي قربلات الجامعة المغربية، أسبوع فقط من تأجيل الاستماع إلى المتهمين التسعة من قبل قاضي التحقيق اللّي عطاهوم مهلة ديال 5 أسابيع قصد إعداد دفاعم وتنصيب محامين للدفاع عليهم خلال المرحلة ديال التحقيق التفصيلي. يشار إلى أن هاد القضية متابعين فيها 9 ديال المتهمين، ومنهوم واحد ادعى فتسجيل صوتي، تم تداوله على نطاق واسع، أنه كيقوم بالتدخل التدليسي فعمليات التسجيل فالمسلك ديال هاد الماستر، وهو طالب في نفس الجامعة، بالإضافة لشخص آخر كان كيقوم بالوساطة فارتكاب هاد الأفعال والذي لم يكن سوى إبن عم المتهم الرئيسي. 
المال مقابل الماستر. الوكيل العام بفاس اعتقل الأستاذ بطل لفضيحة اللّي نوضات قربالة